የኢሕአዴግ ምክር ቤት መደበኛስብሰባውንጀመረ
አዲስ አበባ፤ ጳጉሜ 2/2006 ፱ዋኢማ) – የኢሕአዴግ ምክር ቤት ዛሬ በጀመረው መደበኛ ስብሰባው የእድገትና ትራንስፎርሜሽን እቅዱን አፈጻፀም እንዲሁም ከ2006 በጀት አመት አፈፃፀም ጋር በማያያዝ የመንግስትና የድርጅት ሁኔታን ግምገማ ማካሄድ ጀምሯል፡፡ምክር ቤቱ በግምገማው ባለፉት አመታት በአገራችን የፖለቲካል ኢኮኖሚ ለውጥ በማምጣት ረገድ የተደረሰበትን ደረጃ በዝርዝር መመልከት የጀመረ ሲሆን የኪራይሰ ብሳቢነት ፖለቲካል ኢኮኖሚን በልማታዊ ፖለቲካል ኢኮኖሚ በመቀየር ሂደት በታዩ ጥንካሬዎችና ድክመቶች ላይ ትኩረት ሰጥቶ መገምገም መጀመሩን የምክር ቤቱ ጽ/ቤት ለዋልታ በላከው መግለጫ አስታውቋል፡፡በዚህ ረገድ ባለፉት አስራ ሶስት አመታት የተከናወኑ ልማታዊና ዴሞክራሲያዊ ተግባሮችን ተከትሎ ደረጃ በደረጃ ልማታዊ ፖለቲካል ኢኮኖሚ እየጎለበተ የመጣ ቢሆንም ከሚፈለገው ፍጥነት አኳያ ብዙ የሚቀረው ከመሆኑጋር ተያይዞ በየደረጃው የሚገኘው አመራር በተለይም ከፍተኛ አመራሩ የነበረውን ሚና በዝርዝር መመልከት ጀምሯል፡፡ምክር ቤቱ ትኩረት ከሰጣቸው ጉዳዮች ውስጥ በእድገትና ትራንስፎርሜሽን እቅዱ የተቀመጡ ግቦችን በማሳካት ረገድ ባለፉት አራት አመታት የተፈፀሙ ተግባራትን በመገምገም የቀጣይ ርብርብ አቅጣጫዎችን ያስቀምጣል፡፡ምክር ቤቱ በተጨማሪም ሁሉንም የልማት አቅሞች አንቀሳቅሶ በመምራት የልማት ሰራዊት መገንባት ላይ የተገኙ ስኬቶችንና እጥረቶችንም በዝርዝር የመለየትና በሌሎች መሰረታዊ ጉዳዮች ላይ ግምገማውን ቀጥሏል፡፡የምክር ቤቱ ስብሰባ በዛሬው እለትም እንደሚቀጥል የኢሕአዴግ ምክር ቤት ፅ/ቤት አስታውቋል፡፡